Dont a ra Otoman eus anv mab Ertuğrul, Osman Iañ, (arabeg : Ousman, hag osmanlia dalv hêr da Osman e turkeg), ar chentañ a zisklêriaz e oa dizalch diouzh ar Vongoled en ur sevel emglevioù gant pobloù kristen. Pa oa ar veyed all o vrezeliñ etrezo e talchas da ledanaat e diriad hag e aloubas an takadoù nes da Gergustentin ken e chellas staliañ e gêrbenn e Bursa. Ken kalonek e oa Osman Iañ ken ez eus bet deuet betek hon amzer ar bomm-lavar turk : ra vo eñ kenkoulz hag Osman. Ur gontadenn a zo bet savet, Huñvre Osmanma rakwel hemañ an impalaeriezh da zont.  Dindan e ren e oa staliet reolennoù pennañ ar gouarnamant otoman ha ne vo ket kemmet an darn vuiañ anezhe kantvedoù-pad. Perzh pennañ ar sistem gouarnamant-se a zo bet mirout ar galloud roueel pell a-walch diouzh ar galloud milourel, un dra ne veze ket gwelet er broioù all. Staliet eo bet ivez ar Millet ar sistem emrenerezh evit ar minorelezhioù hag an dud o doa ur relijion all estroch evit an islam. 